**Nr. 318/STBZ/21.04.2021**

**Către: Instituția Prefectului Județul Buzău**

**În atenția: Domnului Prefect Silviu IORDACHE**

**Referitor la: Informare privind biodiversitatea şi situaţia ariilor naturale protejate din Judeţul Buzău**

**Informare privind biodiversitatea şi situaţia**

**ariilor naturale protejate din Judeţul Buzău**

Ariile naturale protejate sunt definite conform ***Ordonanței de Urgență nr. 57/2007****,* ***privind regimul ariilor naturale protejate, conservarea habitatelor naturale, a florei şi faunei sălbatice***, ca fiind ,,*zone terestre și/sau acvatice, în care există specii de plante și animale sălbatice, elemente și formațiuni biogeografice, peisagistice, geologice, paleontologice, speologice sau de altă natură, cu valoare ecologică, științifică ori culturală deosebită, care prezintă un regim special de protecție și conservare, stabilit conform prevederilor legale’’*.

Rolul ariilor naturale protejate este de a asigura diversitatea biologică, prin conservarea habitatelor naturale, a florei şi a faunei sălbatice şi de a menţine sau restabili o conservare favorabilă habitatelor naturale și speciilor din flora și fauna sălbatică.

Pentru asigurarea măsurilor speciale de protecție și conservare în situ a bunurilor patrimoniului natural, se instituie un regim diferențiat de protecție, conservare și utilizare, potrivit următoarelor categorii de arii naturale protejate: de interes internaţional, naţional, comunitar (Siturile Natura 2000), judeţean/local.

România deţine un număr de 1574 de arii naturale protejate, care ocupă circa 25% din suprafaţa ţării.

Deoarece judeţul Buzău cuprinde armonios, într-o proporţie relativ egală, cele trei unităţi geografice (câmpie, deal, munte) şi patrimoniul natural este bogat şi diversificat cuprinzând numeroase ecosistemele naturale şi seminaturale, pentru care în mare parte s-au instituit diferite regimuri de protecţie (monumente ale naturii, rezervaţii naturale de interes naţional şi judeţean, situri de importanţă comunitară).

Pe teritoriul judeţului Buzău există un număr de 37 de arii naturale protejate, reprezentând aproximativ 18% din suprafaţa judeţului. Ariile naturale protejate din judeţul Buzău sunt constituite din 17 arii naturale protejate de interes naţional, (din care 11 rezervaţii naturale, 5 monumente ale naturii şi un parc natural), 13 situri de importanţă comunitară şi 7 arii de protecţie specială avifaunistică.

|  |
| --- |
| **Rezervaţii naturale** |
| 2261. (RONPA0278) Vulcanii Noroioși Pâclele Mari |
| 2262. (RONPA0279)Vulcanii Noroioși Pâclele Mici |
| 2265. (RONPA0282) Pădurea Crivineni |
| 2266. (RONPA0283) Pădurea Brădeanu |
| 2267. (RONPA0284) Platoul Meledic |
| 2268. (RONPA0285) Pădurea "Lacurile Bisoca" |
| 2269. (RONPA0286) Dealul cu Lilieci Cernătești |
| 2270. (RONPA0287) Pădurea cu tisă |
| 2271.(RONPA0288) Balta Albă |
| 2272. (RONPA0289)Balta Amara |
| 2812. (RONPA0829) Muntele Goru |

|  |
| --- |
| **Monumente ale naturii** |
| 2263. (RONPA0280) Sarea lui Buzău |
| 2264. (RONPA0281) Blocurile de calcar de la Bădila |
| 2273. (RONPA0290) Focul Viu - Lopătari |
| 2274. (RONPA0291) Piatra Albă "La Grunj" |
| 2275. (RONPA0292) Chihlimbarul de Buzău |
|  |

|  |
| --- |
| **Parc Natural** |
| V.7. (RONPA0932) Parcul Natural Putna-Vrancea |

|  |
| --- |
| **Situri de importanţă comunitară** |
| ROSCI0005 Balta Albă-Amara-Jirlău-Lacul Sărat Câineni |
| ROSCI0009 Bisoca |
| ROSCI0057 Dealul Istrița |
| ROSCI0103 Lunca Buzăului |
| ROSCI0127 Muntioru Ursoaia |
| ROSCI0190 Penteleu |
| ROSCI0229 Siriu |
| ROSCI0208 Putna-Vrancea |
| ROSCI0199 Platoul Meledic |
| ROSCI0259 Valea Călmățuiului |
| ROSCI0272 Vulcanii Noroioși de la Pâclele Mari și Pâclele Mici |
| ROSCI0280 Buzăul Superior |
| ROSCI0404 Dealurile Racovițeni |

|  |
| --- |
| **Arii de protecţie specială avifaunistică** |
| ROSPA0004 Balta Albă - Amara - Jirlău |
| ROSPA0006 Balta Tătaru |
| ROSPA0088 Munții Vrancei |
| ROSPA0112 Câmpia Gherghiței |
| ROSPA0141 Subcarpații Vrancei |
| ROSPA0145 Valea Călmățuiului |
| ROSPA0160 Lunca Buzăului |

Pentru 8 arii naturale protejate din judeţul Buzău există Planuri de management aprobate, respectiv:

* Planul de management și Regulamentul sitului Natura 2000 ROSCI0272 Vulcanii Noroioşi de la Pâclele Mari şi Pâclele Mici şi al Rezervaţiilor Naturale Vulcanii Noroioşi Pâclele Mari, cod 2.261, şi Vulcanii Noroioşi Pâclele Mici, cod 2.262, aprobat prin Ordinul ministrului mediului, apelor şi pădurilor nr. 1353/2016;
* Planul de management și Regulamentul sitului Natura 2000 ROSCI0103 Lunca Buzăului, aprobat prin Ordinul ministrului mediului, apelor şi pădurilor nr. 1075/2016;
* Planul de management și Regulamentul sitului Natura 2000 ROSCI0229 Siriu, aprobat prin Ordinul ministrului mediului, apelor și pădurilor nr. 209/2016;
* Planul de management și Regulamentul sitului 2000 ROSCI0190 Penteleu, aprobat prin Ordinul ministrului mediului, apelor și pădurilor nr. 215/2016;
* Planul de management și Regulamentul sitului Natura 2000 ROSCI 0057 Dealul Istriţa, aprobat prin Ordinul ministrului mediului, apelor și pădurilor nr. 94/2016;
* Planul de management și Regulamentul sitului Natura 2000 ROSCI0199 Platoul Meledic şi al ariei naturale protejate Platoul Meledic, cod 2.267, aprobat prin Ordinul ministrului mediului, apelor și pădurilor nr. 208/2016;
* Planul de management și Regulamentul sitului Natura 2000 ROSPA0006 Balta Tătaru, aprobat prin Ordinul ministrului mediului, apelor și pădurilor nr. 1217/2016;
* Planul de management al sitului Natura 2000 ROSPA0141 Subcarpaţii Vrancei, aprobat prin Ordinul ministrului mediului, apelor și pădurilor nr. 946/2016.

Pentru 8 arii naturale protejate din județul Buzău au fost aprobate obiectivele de conservare specifice, necesare pentru menținerea și conservarea diversității biologice:

* Obiectivele de conservare specifice sitului Natura 2000 ROSCI0103 Lunca Buzăului, aprobate prin Decizia nr. 314 din 05.08. 2020, privind aprobarea Normelor metodologice privind implementarea obiectivelor de conservare din Anexa la Ordinul 1075/2016 privind aprobarea Planului de management și a Regulamentului sitului Natura 2000 ROSCI0103 Lunca Buzăului;
* Obiectivele de conservare specifice sitului Natura 2000 ROSCI0119 Platoul Meledic, aprobate prin Decizia nr. 530 din 05.11. 2020, privind aprobarea Normelor metodologice privind implementarea obiectivelor de conservare din Anexa la Ordinul 208/2016 privind aprobarea Planului de management și a Regulamentului sitului Natura 2000 ROSCI0119 Platoul Meledic și al Rezervatiei Naturale Platoul Meledic, cod 2.267;
* Obiectivele de conservare specifice sitului Natura 2000 ROSCI0259 Valea Călmățuiului, aprobate prin Nota din 29.09.2020, privind aprobarea setului de măsuri speciale de protecție și conservare a diversității biologice, precum și conservarea habitatelor naturale, a florei și a faunei sălbatice, de siguranță a populației și investițiilor din ROSCI0259 Valea Călmățuiului;
* Obiectivele de conservare specifice sitului Natura 2000 ROSPA0004 Balta Albă-Amara-Jirlău, aprobate prin Nota din 29.09.2020, privind aprobarea setului de măsuri speciale de protecție și conservare a diversității biologice, precum și conservarea habitatelor naturale, a florei și a faunei sălbatice, de siguranță a populației și investițiilor din ROSPA0004 Balta Albă-Amara-Jirlău;
* Obiectivele de conservare specifice sitului Natura 2000 ROSPA0112 Câmpia Gherghiței, aprobate prin Nota din 21.08.2020, privind aprobarea setului de măsuri speciale de protecție și conservare a diversității biologice, precum și conservarea habitatelor naturale, a florei și a faunei sălbatice, de siguranță a populației și investițiilor din ROSPA0112 Câmpia Gherghiței;
* Obiectivele de conservare specifice sitului Natura 2000 ROSPA0141 Subcarpații Vrancei, aprobate prin Decizia nr. 531 din 05.11.2020, privind aprobarea Normelor metodologice privind implementarea obiectivelor de conservare din Anexa la Ordinul 946/2016 privind aprobarea Planului de management al sitului Natura 2000 ROSPA0141 Subcarpații Vrancei;
* Obiectivele de conservare specifice sitului Natura 2000 ROSPA0145 Valea Călmățuiului, aprobate prin Nota din 29.09.2020, privind aprobarea setului de măsuri speciale de protecție și conservare a diversității biologice, precum și conservarea habitatelor naturale, a florei și a faunei sălbatice, de siguranță a populației și investițiilor din ROSPA0145 Valea Călmățuiului;
* Obiectivele de conservare specifice sitului Natura 2000 ROSPA0160 Lunca Buzăului, aprobate prin Nota din 05.08.2020, privind aprobarea setului de măsuri speciale de protecție și conservare a diversității biologice, precum și conservarea habitatelor naturale, a florei și a faunei sălbatice, de siguranță a populației și investițiilor din ROSPA0160 Lunca Buzăului.

Pentru ariile naturale protejate ROSPA0112 Câmpia Gherghiței şi ROSCI0005 Balta Albă-Amara-Jirlău-Lacul Sărat Câineni, respectiv ROSPA0004 Balta Albă-Amara-Jirlău, planurile de management se află în curs de aprobare.

Respectarea planurilor de management și a regulamentelor este obligatorie pentru administratorii ariilor naturale protejate, pentru autoritățile care reglementează activități pe teritoriul ariilor naturale protejate, precum și pentru persoanele fizice și juridice care dețin sau care administrează terenuri și alte bunuri și/sau care desfășoară activități în perimetrul și în vecinătatea ariilor naturale protejate.

**Rezervaţiile Naturale Vulcanii Noroioşi Pâclele Mari, cod 2.261, şi Vulcanii Noroioşi Pâclele Mici**, cod 2.262, au fost desemnate prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, pentru conservarea fenomenelor geologice cunoscute sub denumirea de - vulcani noroioşi - şi protejarea habitatului natural unicat la nivel naţional ,,Comunităţi vest-pontice cu Nitraria schoberi şi Artemisia santonicum“.

**Situl ROSCI0272 Vulcanii Noroioşi de la Pâclele Mari şi Pâclele Mici**, este situată în regiunea biogeografică continentală şi a fost desemnată pentru conservarea unor habitate naturale şi specii sălbatice de interes comunitar.

Aria protejată **ROSCI0103** **Lunca Buzăului** a fost desemnată sit Natura 2000 în vederea protejării şi conservării a 5 tipuri de habitate, speciei de mamifere *Spermophilus citellus* – popândăul, a trei specii de amfibieni, speciei de reptile *Emys orbicularis*, a patru specii de peşti, speciei de nevertebrate *Cerambyx cerdo* şi a două specii de plante.

**Focul Viu de la Lopătari** reprezintă o arie naturală protejată de interes naţional ce corespunde categoriei a III-a IUCN (monument al naturii). A fost desemnat prin Legea nr. 5/2000 privind aprobarea Planului de amenajare a teritoriului naţional. Focul Viu este un fenomen natural datorat emanației de gaze naturale care ies la suprafață prin fisurile scoarței terestre formând flăcări ce ard.

**ROSPA0004 Balta Albă-Amara-Jirlău** reprezintă o importantă zonă de hrănire şi odihnă pentru efectivele de Branta ruficollis, care apar în această zonă în perioada de migraţie şi iarna. Situl este important şi pentru populaţiile cuibăritoare ale următoarelor specii: Botaurus stellaris, Ardea purpurea, Aytya nyroca ş.a. Din punct de vedere administrativ, situl se află în judeţele Buzău (40%) şi Brăila (60%).

Importanţa sitului **ROSCI0005 Balta Albă-Amara-Jirlău-Lacul Sărat Câineni** este dată de valoarea naturală a celor 3 tipuri de habitate enumerate în anexa I la Directiva 92/43/CEE și a celor 8 specii enumerate în anexa II la Directiva 92/43/CEE.

Situl de importanţă comunitară **ROSCI0229 Siriu**, cu o suprafaţă de 6 230 ha este localizat în nordul judeţului Buzău şi ocupă 7% din teritoriul comunei Chiojdu şi 22% din teritoriul comunei Siriu. Printre habitatele naturale prezente în sit se enumeră: 9110 Păduri de fag de tip Luzulo-Fagetum , 9130 Păduri de fag de tip Asperulo-Fagetum, 91V0 Păduri dacice de fag , 9410 Păduri acidofile de molid, 4060 Tufărişuri alpine şi boreale, 7110\* Turbării active,  ş.a. Flora şi fauna de interes conservativ este reprezentată de: socul negru (Sambucus nigra), zmeurul (Rubus fruticosus), cătina (Hippophae rhamnoides), urs (Ursus actors), lup (Canis lupus), râs (Lynx lynx), ş.a.

Situat pe raza comunei Gura Teghii, situl **ROSCI0190 Penteleu** se întinde pe o suprafaţă de 11.268 ha. Situl Natura 2000 ROSCI0190 Penteleu este situat în regiunea biogeografică alpină şi a fost desemnat pentru conservarea următoarelor tipuri de habitate naturale: 4060 Tufărişuri alpine şi boreale, 9110 Păduri de fag de tip Luzulo-Fagetum, 91E0\* Păduri aluviale cu Alnus glutinosa şi Fraxinus excelsior-Alno-Padion, Alnion incanae, Salicion albae, ş.a; Printre specii sălbatice de interes comunitar se enumeră: ursul (Ursus actors), lupul (Canis lupus), râsul (Lynx lynx), tritonul cu creastă (Triturus cristatus), moioaga sau mreana vânătă (Barbus meridionalis), ş.a.

Situl Natura 2000 **ROSCI0057 Dealul Istriţa** urmăreşte protecţia şi conservarea unei specii de mamifere, respectiv popândăul–Spermophilus citellus, a trei specii de nevertebrate: fluturaşul purpuriu – Lycaena dispar, albiliţa mică – Leptidea morsei şi rădaşca – Lucanus cervus şi a două habitate de importanţă comunitară: 62C0\* Stepe ponto-sarmatice şi 40C0\* Tufărişuri de foioase ponto-sarmatice.

Serviciul Teritorial Buzău al Agenţiei Naţionale pentru Arii Naturale Protejate şi-a început activitatea începând cu data de 25.04.2019. În conformitate cu prevederile legale, scopul ANANP – ST Buzău este administrarea unitară a ariilor naturale protejate de pe raza judeţului Buzău.

În anul 2020 au fost emise 51 avize pentru planuri/programe/proiecte/activități și au fost transmise 32 puncte de vedere către APM Buzău, iar în anul 2021, până în prezent au fost emise 17 avize pentru planuri/programe/proiecte/activități şi au fost transmise 15 puncte de vedere către APM Buzău.

În anul 2020 au fost emise 28 de condiții specifice care trebuiesc respectate la punerea în valoare/exploatarea parchetelor, iar în anul 2021, până în prezent, au fost emise 15 condiții specifice.

În anul 2020 Serviciul Teritorial Buzău a efectuat 5 verificări de amplasament și 3 monitorizări, iar în anul 2021, până în prezent, au fost efectuate 6 verificări de amplasament și 2 monitorizări.

*Cu stimă,*

**Șef Serviciu,**

**ing. Dobre BRATU**